Natalia Selegean

În acest moment Natalia îşi desfăşoară activitatea în cadrul Poliţiei Municipiului Oradea – Compartiment Secretariat, Documente Clasificate şi Arhivă, dar cea mai mare parte a energiei o acordă muzicii.

Natalia defineşte viaţa astfel: “*Viața este pulsul, lupta, e căutarea propriei meniri, cea mai frumoasă dintre minuni, cel mai important dar pe care l-am primit, suma experiențelor care ne fac să creștem și a alegerilor pe care le facem, pentru atingerea scopului suprem – FERICIRE*”.

Se declară mulţumită de ambele fronturi profesionale, însă viaţa pe scenă o face cea mai fericită. Peste 10 ani îşi doreşte să fie în rândul celor mai respectaţi şi iubiţi artişti din România, şi de ce nu şi din străinătate, cu un minimum de 5 albume de succes, lansate pe piaţa muzicală.

Cel mai bun moment din viaţă pe care Natalia l-a trăit, a fost în cadrul unui important talent-show, X Factor. Natalia spune că cel mai deosebit moment, nu a fost neaparat titlul pe care l-a primit în cadrul concursului, ci drumul parcurs până în finală, “*alături de oameni extraordinari, profesioniști, o echipă, prieteni pentru o viață, sprijinul oamenilor dragi, emoții, lacrimi, zâmbete, toate încununate de bucuria de a cânta*”.

În momentele de cumpană, Natalia se bazează de cele mai multe ori pe instinct.

“*Cel mai greu moment de până acum, pe care l-am trăit tocmai în cadrul show-ului de televiziune X Factor, în care probabil majoritatea publicului m-a cunoscut mai bine, a fost în etapa “Tabăra de pregătire”, cu a cărei perioadă s-a suprapus un eveniment important la care îmi luasem angajamentul de a cânta. Cu toate acestea, am decis să rămân în concurs și toată experiența și trăirile ce au urmat mi-au demonstrat că la acel moment a fost cea mai bună decizie. Mi-a fost extrem de greu pentru că era pentru prima oară când dezamăgeam pe cineva, însă dorința de a merge mai departe în concurs a fost prea puternică pentru a putea renunța la ea*”, ne spune Natalia.

Pe data de 18 octombrie 2013, în cadrul evenimentul 11even, Natalia Selegean va ţine un discurs pe tema: “*VREI SĂ FII MARE? GÂNDEŞTE MARE !”*